OpenLLM-France/wikimedia huggingface dataset:
# Adolf Fargnoli i Janetta

Adolf Fargnoli i Janetta (La Bisbal d'Empordà, 7 d'octubre de 1890 - Barcelona, 1952) fou un ebenista i orfebre català, germà de Valentí Fargnoli.
Va ser descobert per l'arquitecte Rafael Masó i fou considerat un virtuós de la talla en fusta. Va adquirir renom per les seves singulars i refinades arquetes, cofres i joieres de fusta amb aplicacions metàl·liques i interiors folrats de seda, als quals sovint donava un nom poètic.

## Biografia

Els seus pares eren uns immigrants italians establerts a Girona. El 1924 es va casar amb Anna Oliver, qui moriria el 17 de gener de 1927 després de donar a llum al seu primer i únic fill. Va viure a Girona, on va treballar com a ebenista en un taller propi ubicat al carrer de la Força, on es va especialitzar en la fabricació d'arquetes per a joieria, decorant-les amb un estil barroc. El 1918 va realitzar la seva primera exposició a les barcelonines Galeries Laietanes, i posteriorment també exposaria a Madrid, París i Buenos Aires (1922). Es va relacionar amb artistes com Antoni Vila Arrufat, Rafael Masó, Santiago Rusiñol, Salvat-Papasseit, Gaziel, Miquel de Palol i Joaquim Ruyra, entre d'altres. Salvat Papasseit li dedicà el poema «De dalt de tot el cel», inclòs al recull L'irradiador del Port i les gavines.
A partir de 1933 va experimentar una progressiva desaparició de l'escena pública a causa d'una crisi emocional que el va portar a una depressió severa. Aquesta situació va culminar amb la seva mort en gairebé complet anonimat.
El 2002 la Generalitat de Catalunya va adquirir en subhasta pública un fons personal de Fargnoli, format per correspondència i altres documents personals, i va ingressar-ho a l'Arxiu Històric Comarcal de Girona. La documentació va ser posteriorment inventariada per Immaculada Costa.
El 2024 el Museu Nacional d'Art de Catalunya li va dedicar una exposició titulada "Adolf Fargnoli. Del noucentisme a l'avantguarda" amb 90 peces, principalment capsetes a les quals solia donar noms poètics, així com creus de fusta tallada.
A la Fundació Rafael Masó de Girona es conserven diverses obres d'Adolf Fargnoli, entre d'altres un crucifix realitzat el 1924. En aquesta obra la creu és d'Aldolf Fargnoli i la figura del Crist de Jaume Busquets Mullera.

## Referències

* 1 2 3 Vila, Pep «Adolf Fargnoli. Orfebre, ebenista i poeta mal conegut». Revista de Girona, 288, 2014, pàg. 64-67.
* 1 2 3 «El retorn del misteriós ‘Fargnoli de les arquetes'». La Vanguardia, 01-07-2024. [Consulta: 7 agost 2024].
* ↑ Folch i Torres, I. «N’Adolf Fargnoli i els seus cofrets». D’Ací i d’Allà, num.66, 6-1923.
* ↑ «Adolf Fargnoli i Janetta». Gran Enciclopèdia Catalana. Barcelona: Grup Enciclopèdia Catalana.
* ↑ Lanao, Pau «Adolf Fargnoli». El Punt Avui, 22-10-2009.
* ↑ Falgàs, Jordi, ed Casa Masó: vida i arquitectura noucentista. Girona, Fundació Rafael Masó - Triangle postals. 2012
# Mulberry (Kansas)

Mulberry és una població dels Estats Units a l'estat de Kansas. Segons el cens del 2000 tenia 577 habitants.

## Demografia

Segons el cens del 2000, Mulberry tenia 577 habitants, 249 habitatges, i 164 famílies. La densitat de població era de 436,8 habitants/km².
Dels 249 habitatges en un 27,7% hi vivien nens de menys de 18 anys, en un 53,4% hi vivien parelles casades, en un 8% dones solteres, i en un 34,1% no eren unitats familiars. En el 30,1% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,83.
Per edats la població es repartia de la següent manera: un 23,9% tenia menys de 18 anys, un 8,3% entre 18 i 24, un 25,5% entre 25 i 44, un 25,3% de 45 a 60 i un 17% 65 anys o més.
L'edat mediana era de 40 anys. Per cada 100 dones de 18 o més anys hi havia 91,7 homes.
La renda mediana per habitatge era de 26.771 $ i la renda mediana per família de 32.153 $. Els homes tenien una renda mediana de 21.650 $ mentre que les dones 18.750 $. La renda per capita de la població era de 14.621 $. Entorn del 9,8% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mulberry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Mulberry». American Fact Finder. Oficina del Cens dels Estats Units, 12-01-2010.
# Campionat d'Europa de bàsquet 3x3 masculí

El Campionat d'Europa de bàsquet 3x3 masculí (oficialment en anglès: 3x3 European Championships) és una competició esportiva de bàsquet 3x3 a nivell europeu. De caràcter anual, és organitzat per FIBA Europa i es celebra des del 2014. Hi participen dotze seleccions nacionals agrupades en quatre grups de tres equips cadascun. Disputen una primera fase en format de lligueta i es classifiquen els dos primers classificats de cadascun dels grups. La fase final es disputa en format d'eliminació directa amb quarts de final, semifinal i final. El guanyador del torneig és declarat campió d'Europa i té dret a participar al Campionat del Món i als Jocs Olímpics.
La competició segueix les regles de basquetbol en la modalitat de 3x3, destacant les dimensions de la pista (15x11 m), la duració del partit (10 min.) i la puntuació fins a 21 punts. Cada selecció competeix amb tres jugadors més un de reserva.

## Historial

* En negreta = Selecció campiona
| Edició | Any | Final | Final | Final | Medalla de bronze | Medalla de bronze | Medalla de bronze | Seu | refs. |
| Edició | Any | Campió | Res. | Subcampió | 3r lloc | Res. | 4t lloc | Seu | refs. |
| I | 2014 | Romania | 19–16 | Eslovènia | Lituània | 21–18 | Grècia | Bucarest | |
| II | 2016 | Eslovènia | 19–17 | Sèrbia | Països Baixos | 22–16 | Rússia | Bucarest | |
| III | 2017 | Letònia | 16–13 | Eslovènia | Ucraïna | 20–18 | Sèrbia | Amsterdam | |
| IV | 2018 | Sèrbia | 19–18 | Letònia | Eslovènia | 21–15 | Rússia | Bucarest | |
| V | 2019 | Sèrbia | 21–18 | França | Lituània | 21–18 | Espanya | Debrecen | |
| VI | 2021 | Sèrbia | 20–14 | Lituània | Polònia | 19–18 | Rússia | París | |
| VII | 2022 | Sèrbia | 21–14 | Letònia | Països Baixos | 21–10 | Lituània | Graz | |
| VII | 2023 | Sèrbia | 22–20 | Lituània | Letònia | 22–19 | França | Jerusalem | |

## Referències

* ↑ «Bucharest all set for 3x3 European Championships» (en anglès). FIBA Europa, 04-09-2014. [Consulta: 1r febrer 2024].
* ↑ Mercadal, Javier. «Baloncesto 3x3: un deporte joven y urbano» (en castellà). Relevo, 19-05-2023. [Consulta: 1r febrer 2024].
* ↑ «Serbia wins third 3x3 European basketball championship title» (en anglès). N1, 13-09-2021. [Consulta: 2 febrer 2024].
* ↑ «Serbia and the Netherlands win FIBA 3x3 Europe Cup 2023» (en anglès). FIBA Europa, 07-09-2023. [Consulta: 2 febrer 2024].
# Cogomina turquesa

La cogomina turquesa(Melanophyllum eyrei),

## Espècies semblants

== Comestibilitat ==, País Valencià i Menorca

## Referències

* ↑ Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021.
* ↑ Laessøe, Thomas; Petersen, Jens H. Fungi of temperate Europe. Princeton Oxford: Princeton University Press, 2019. ISBN 978-0-691-18037-3.
* ↑ Knudsen, Henning; Vesterholt, Jan. Funga Nordica: agaricoid, boletoid and cyphelloid genera. Copenhagen: Nordsvamp, 2008. ISBN 978-87-983961-3-0.
* ↑ Llistosella, Jaume. «Mòdul Fongs. Banc de Dades de Biodiversitat de Catalunya». Generalitat de Catalunya i Universitat de Barcelona..
* ↑ Siquier, José L; Salom, Joan Carles. Catálogo de Hongos y Mixomicetos de las Islas Baleares. Micobalear,CB.
# Moviment Futur

Moviment Futur (en àrab تيار المستقبل, Tayyār al-Mustaqbal) és un moviment polític del Líban dirigit per Saad Hariri, el fill menor de l'anterior primer ministre del Líban mort assassinat, Rafik Hariri. El moviment és la facció majoritària de la coalició Aliança 14 de Març, que va guanyar per majoria absoluta les eleccions parlamentàries de 2005 i 2009.
Va ser fundat oficialment com a partit l'agost de 2007, tot i que no se'n va declarar fins al 5 d'abril de 2009 en un acte al centre de convencions BIEL de Beirut. Com molts altres partits libanesos, es declara oficialment secular, i la seva política econòmica, predominantment liberal, està recolzada pels musulmans sunnites del Líban.
Després de l'assassinat d'Ahmad Abdel-Wahid, demanà immediatament la dimissió del Primer Ministre libanès sunnita Najib Mikati, argumentant que el gabinet de l'Aliança 8 de Març mostrà incapacitat per a mantenir la seguretat interna del país. 1 El partit és membre observador de la Internacional Liberal.

## Referències

* ↑ «Future bloc calls on premier to immediately resign» (en anglès). NOW Lebanon, 22-05-2012. Arxivat de l'original el 1 març 2014. [Consulta: 26 octubre 2020].
* ↑ «Observer Members» (en anglès). Liberal-International.org. Arxivat de l'original el 23 juny 2013. [Consulta: 2 febrer 2016].
# Alexandre (fill de Ptolemeu III)

Alexandre (setembre/octubre del 242 aC - 221 aC?) va ser un príncep làida, fill de Ptolemeu III Euergetes i possiblement de Berenice II, filla de Magas, rei de Cirene.
No se sap res de la seva vida més enllà de l'esment del seu nom en una plataforma trobada a l'antiga ciutat etòlica de Thermos. A la plataforma, que era una base d'estàtues, s'hi esmenta la família reial de Ptolemeu III. A sobre d'ella hi havia disposades en ordre les estàtues de Ptolemeu III seguides de les del seu suposat successor, Ptolemeu, la seva dona Berenice, les filles d'Arsínoe i Berenice, i finalment la resta dels fills. El nom del primer no es conserva, però probablement fos Lisímac i després d'ell segueixen Alexandre i Magas. Probablement també existís una estàtua d'Alexandre en un monument a Delfos, però el seu nom no s'hi conserva.
La seva data de naixement es dedueix que va ser entre setembre i octubre de 242 aC. La seva mare no s'anomena explícitament, però Berenice II és l'única opció possible amb les fonts disponibles. Si encara vivia l'any 221 aC, quan Ptolemeu IV va purgar aquells que considerava una amenaça pel seu poder, és probable que també fos executat aleshores.

## Referències

* 1 2 3 Bennett, 2002, p. 138.
* 1 2 Kosmetatou, 2003.
* 1 2 «Alexander» (en anglès). Tyndale House. [Consulta: 20 febrer 2024].

## Bibliografia

* Bennett, Chris «The Children of Ptolemy III and the Date of the Exedra of Thermos» (en anglès). Zeitschrift für Papyrologie und Epigraphik. Dr. Rudolf Habelt GmbH [Bonn], 138, 2002, pàg. 141–145. ISSN: 00845388.
* Kosmetatou, Elisabeth «Remarks on a Delphic Ptolemaic Dynastie Group Monument». TYCHE – Contributions to Ancient History, Papyrology and Epigraphy, 17, 1, 2003. DOI: 10.15661/tyche.2002.017.10.
# Campionat d'Àustria de trial

El Campionat d'Àustria de trial, regulat per la federació austríaca de motociclisme, OSK ÖAMTC (Oberste Nationale Sportkommission für den Kraftfahrsport), és la màxima competició de trial que es disputa a Àustria.

## Llista de guanyadors

    A 10 de desembre de 2024
| Temporada | Campió | Motocicleta |
| 1975 | Franz Trummer (250cc) Joe Wallman (>250cc) | Puch Bultaco |
| 1976 | Joe Wallman | Bultaco |
| 1977 | Joe Wallman | Bultaco |
| 1978 | Gottfried Engstler | Bultaco |
| 1979 | Gottfried Engstler | Bultaco |
| 1980 | Franz Trummer | Montesa |
| 1981 | Walter Luft | Montesa |
| 1982 | Joe Wallman | Bultaco |
| 1983 | Christian Schneider | Montesa |
| 1984 | Christian Schneider | Montesa |
| 1985 | Christian Schneider | Fantic |
| 1986 | Christian Schneider | Fantic |
| 1987 | Erich Brandauer | Beta |
| 1988 | Erich Brandauer | Beta |
| 1989 | Erich Brandauer | Fantic |
| 1990 | Erich Brandauer | Aprilia |
| 1991 | Erich Brandauer | Beta |
| 1992 | Erich Brandauer | Beta |
| 1993 | Erich Brandauer | Beta |
| 1994 | Erich Brandauer | Beta |
| 1995 | Erich Brandauer | Gas Gas |
| 1996 | Erich Brandauer | Gas Gas |
| 1997 | Erich Brandauer Richard Hitzler | Gas Gas Montesa |
| 1998 | Erich Brandauer | Gas Gas |
| 1999 - 2002: Sense dades |||
| 2003 | Horst Schmid | Sherco |
| 2004 | Horst Schmid | Sherco |
| 2005 | Andreas Lettenbichler | Gas Gas |
| 2006 | Peter Rieder | Scorpa |
| 2007 | Markus Adamec | Gas Gas |
| 2008 | Markus Adamec | Sherco |
| 2009 | Markus Adamec | Sherco |
| 2010 | Jonas Widschwendter | Sherco |
| 2011 | Jonas Widschwendter | Sherco |
| 2012 | Jonas Widschwendter | Sherco |
| 2013 | Jonas Widschwendter | Sherco |
| 2014 | Manuel Vollgger | Beta |
| 2015 | Manuel Vollgger | Beta |
| 2016 | Bernhart Walkner | Montesa |
| 2017 | Manuel Vollgger | Beta |
| 2018 | Jonas Widschwendter | TRRS |
| 2019 | Marco Mempör | Beta |
| 2020 | Marco Mempör | TRRS |
| 2021 | Marco Mempör | TRRS |
| 2022 | Marco Mempör | Gas Gas |
| 2023 | Marco Mempör | Gas Gas |
| 2024 | Marco Mempör | Gas Gas |

## Estadístiques
### Campions amb més de 3 títols

    A 10 de desembre de 2024
| Pilot | Títols |
| Erich Brandauer | 12 |
| Marco Mempör | 6 |
| Jonas Widschwendter | 5 |
| Christian Schneider | 4 |

## Referències

* «Austria» (en anglès). trialonline.org. [Consulta: 10 novembre 2021].
# Mildred (Kansas)

Mildred és una població dels Estats Units a l'estat de Kansas. Segons el cens del 2000 tenia 36 habitants.

## Demografia

Segons el cens del 2000, Mildred tenia 36 habitants, 19 habitatges, i 9 famílies. La densitat de població era de 57,9 habitants/km².
Dels 19 habitatges en un 21,1% hi vivien nens de menys de 18 anys, en un 26,3% hi vivien parelles casades, en un 10,5% dones solteres, i en un 52,6% no eren unitats familiars. En el 52,6% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,89 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,2% tenia menys de 18 anys, un 8,3% entre 18 i 24, un 27,8% entre 25 i 44, un 25% de 45 a 60 i un 16,7% 65 anys o més.
L'edat mediana era de 40 anys. Per cada 100 dones de 18 o més anys hi havia 115,4 homes.
La renda mediana per habitatge era de 21.250 $ i la renda mediana per família de 14.167 $. Els homes tenien una renda mediana de 20.625 $ mentre que les dones 11.250 $. La renda per capita de la població era de 8.372 $. Entorn del 16,7% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mildred». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Mildred». American Fact Finder. Oficina del Cens dels Estats Units, 12-01-2010.
# Kukri

El kukri (en nepalès: खुकुरी khukuri, en hindi: kukrī) és un tipus de ganivet que prové del kopis grec, que fou portat a l'Orient per Alexandre Magne i adoptat pels grups ètnics del Nepal. Les formes kukri, khukri i kukkri són d'origen indi mentre que la forma nepalesa original és khukuri.
Aquest tipus de ganivet és l'arma amb major anomenada del Nepal. Per exemple, la canalla de prop de cinc anys ja posseeix el seu propi ganivet kukri i és hàbil en el seu maneig.
Més endavant, atesa la vida adulta, en el moment en què un gurkha entra dins l'exèrcit es considera que el ganivet es converteix en una extensió més del seu cos.
També és usat per una infinitat de feines: tallar fusta, casar, en lluites, per estesar... A més, cada part del ganivet es caracteritza per tenir el seu propi significat cultural i religiós.
El ganivet kukri més antic que es coneix es troba al museu de Katmandú i va pertànyer al Raja Drabya Shah, rei de Gorkha en el 1627.

## Referències

* ↑ Illustrated Oxford Dictionary (en anglès). Gran Bretanya: Dorling Kindersley, 1998. ISBN 140532029-X.

## Vegeu també

* Gurkhes
* Nepal
# Poecilia formosa

La Molly de l'Amazones (Poecilia formosa) és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 9,6 cm de longitud total.

## Distribució geogràfica

Es troba a Nord-amèrica: des del sud de Texas fins a Veracruz (Mèxic).

## Reproducció

Malgrat la idea científica preconcebuda que no existien vertebrats amb reproducció asexualment exclusiva, l'any 1932 es va descriure la Molly de l'Amazones com a primera espècie capaç de ser-ho. Des d'ençà se n'han descrit una cinquantena d'espècies més, que inclouen peixos, amfibis i rèptils.
De la mateixa manera que la majoria dels vertebrats asexuals, P. formosa sorgeix d'una hibridació de dues espècies sexuals molt properes genèticament: P. mexicana i P. latipinna
Per contra del que s'espera en espècies asexuals, la molly de l'Amazones presenta poques mutacions nocives, baixos nivells de descomposició genètica i una variabilitat única i en constant evolució, sobretot els gens relacionats amb el sistema immunològic. Aquestes característiques podrien explicar l'èxit evolutiu de l'espècie.
El seu mètode de reproducció és la ginogènesis, de tal manera que l'esperma de mascles d'espècies properes és "robat" per tal d'iniciar el desenvolupament de l'òvul però l'ADN de l'esperma és exclòs ràpidament. Així doncs, la descendència són clons de les mares.

## Referències

* 1 2 FishBase (anglès)
* ↑ Hubbs, C. L.; Hubbs, L. C. «APPARENT PARTHENOGENESIS IN NATURE, IN A FORM OF FISH OF HYBRID ORIGIN». Science (New York, N.Y.), 76, 1983, 30-12-1932, pàg. 628–630. DOI: 10.1126/science.76.1983.628. ISSN: 0036-8075. PMID: 17730035.
* 1 2 Schartl, Manfred; Lynch, Michael; Kneitz, Susanne; Hahn, Matthew W.; Marques-Bonet, Tomas «Clonal polymorphism and high heterozygosity in the celibate genome of the Amazon molly» (en anglès). Nature Ecology & Evolution, 2, 4, 4-2018, pàg. 669–679. DOI: 10.1038/s41559-018-0473-y. ISSN: 2397-334X.
* ↑ «Malgrat les poques probabilitats, les espècies de peixos que passen per alt la reproducció sexual estan prosperant - Actualitat - Unitat d'Innovació - UPF Business Shuttle (UPF)». [Consulta: 24 agost 2019].

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
* La seqüència genètica d'aquest organisme es pot descarregar des de NCBI.
# Missa núm. 3 (Schubert)

La Missa núm. 3 en si bemoll major, D 324, és una missa composta per Franz Schubert el 1815. Composta per a soprano, contralt, tenor i baix, cor SATB, violí I i II, viola, 2 oboès, 2 fagots, 2 trompetes, timbals i baix continu (violoncel, contrabaix i orgue). Mentre que la longitud de la missa fa que sigui una missa brevis, la seva gran força orquestral i l'ús d'instruments de vent i timbals també ha portat a la seva classificació com a missa solemnis.

## Origen i context

El 1815 va ser un any molt productiu per a Schubert, ja que a més de les dues misses va acabar la segona simfonia, va començar la tercera, nombroses danses, i va escriure més cançons que en cap altre moment de la seva vida.
Schubert va començar a compondre aquesta missa l'11 de novembre de 1815, vuit mesos després d'acabar la seva missa en sol major, però concebuda totalment diferent. Mentre la missa en sol, tant pel nombre de cantants com pel seu aspecte pastoral, podria pertànyer al gènere de missa brevis, la missa en si bemoll respon a una concepció ja més teatral i solemne. La primera només requeria la presència de la corda i l'orgue, en aquesta l'orquestra ha de ser complerta, i s'acosta, doncs, a la seva primera missa en fa escrita també amb una intenció solemne. La tonalitat en si bemoll no es troba en cap més missa de Schubert, però si en la seva segona simfonia acabada la primavera del mateix any.
L'ocasió per a la qual va ser composta és desconeguda; però, es creu que la soprano solista en l'estrena va ser Teresa Grob. Això suggereix que va ser escrita per a l'Església Parroquial de Lichtental i també que Schubert també podia haver estat tractant de crear oportunitats per passar temps amb Grob, de la qual n'estava profundament enamorat.

## Referències

* ↑ Shrock, Dennis. Choral Repertoire, 2009, p. 383. ISBN 9780199716623.
* 1 2 Black, Leo. Franz Schubert: Music and Belief, 2003, p. 38. ISBN 9781843831358.
* 1 2 Newbould, Brian. Schubert: The Music and the Man, 1999, p. 36. ISBN 9780520219571.
* ↑ Massin, Brigitte. Franz Schubert. Fayard, 1993. ISBN 9782213638874.
* ↑ Howie, Crawford. «Small is beautiful: Schubert's smaller sacred works». A: The Unknown Schubert, 2008, p. 66. ISBN 9780754661924.
# Alexandre II de Judea

Alexandre II de Judea fou el fill gran d'Aristòbul II de Judea. El 63 aC fou fet presoner junt amb el seu germà i el seu pare per Pompeu, a l'ocupació de Jerusalem, però es va poder escapar quan era portat a Roma.
La seva data de naixement és desconeguda, hom la situa el 100 o 80 aC, fill del rei de Judea, Aristòbul II. Va ser capturat amb el seu pare pels romans el 63 aC. El 57 aC va aparèixer a Judea i va reunir un petit exèrcit d'uns 10.000 homes i 1.500 cavallers, i es va fer fort a Alexandrion i altres llocs. Hircanus va demanar ajut al governador Gabinius que va enviar un exèrcit considerable. En un combat prop de Jerusalem Alexandre fou derrotat i es va refugiar a la fortalesa d'Alexandrion que fou assaltada pels romans, però amb la mediació de la seva mare se li va permetre de sortir a condició de rendir totes les fortaleses que encara controlava.
L'any següent (56 aC), durant l'expedició de Gabinius a Egipte, Alexandre va tornar a revoltar-se i va reunir un nou exèrcit; va massacrar a tots els romans que va trobar i va assetjar la resta a Mont Gerizim. Gabinius li va oferir la pau però la va rebutjar, i llavors els romans van passar a l'atac i el van derrotar a Mont Tabor, on van morir uns deu mil rebels jueus.
Encara el 53 aC, a la mort de Crassus, va tornar a revoltar-se, però va haver de pactar amb Cassius (52 aC). El 49 aC, en esclatar la guerra civil, Cèsar va alliberar a Aristòbul i el va enviar a Judea on defensaria els seus interessos, però Aristòbul fou enverinat pel camí, i Alexandre, que l'esperava per donar-li suport, fou capturat per forces de Pompeu i portat a Antioquia on suposadament va morir executat per ordres de Quint Cecili Metel Pius Escipió.

## Referències

* 1 2 3 4 Smith, William. A Dictionary of Greek and Roman Biography and Mythology (en anglès). vol. 1. Londres: John Murray, 1880, p. 114.
* ↑ Ginzberg, Louis. «Alexander II., of Judea» (en anglès). Jewish Encyclopedia. The Kopelman Foundation.
* ↑ Chon-Sherbok, Dan. Dictionary of Jewish Biography (en anglès). Londres i Nova York: Continuum, 2005, p. 8.